Diari Oficial de la Generalitat Valenciana


Sumari del DOGV 7490, del 23-03-2015 (2015/2504)

DECRET 34/2015, de 20 de març, del Consell, pel qual s'autoritza la implantació del títol de Grau en Ciències de l'Activitat Física i de l'Esport per la Universitat de València - Estudi General al campus d'Ontinyent.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7490

Data del DOGV
:   23-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/2504


Data del document
:   20-03-2015

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 34/2015, de 20 de març, del Consell, pel qual s'autoritza la implantació del títol de Grau en Ciències de l'Activitat Física i de l'Esport per la Universitat de València - Estudi General al campus d'Ontinyent. [2015/2504]  
La Universitat de València - Estudi General ha comunicat la decisió d'implantar, a partir del curs 2014-2015, el títol de Grau en Ciències de l'Activitat Física i de l'Esport al campus d'Ontinyent. Este grau va ser autoritzat pel Decret 220/2009, de 4 de desembre, del Consell.  
  
El Consell Valencià d'Universitats i de Formació Superior va ser informat de la proposta en la sessió de 2 de juliol de 2014.  
El corresponent pla d'estudis del Grau de Ciències de l'Activitat Física i de l'Esport ha sigut modificat perquè s'implante al campus d'Ontinyent, amb l'informe favorable de l'Agència Nacional d'Avaluació de la Qualitat i Acreditació.  
Per això, d'acord amb els articles 8.2 i 35.2 de la Llei Orgànica 6/2001, de 21 de desembre, d'Universitats; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 20 de març de 2015,  
  
  
DECRETE  
  
Article 1. Autorització  
S'autoritza la implantació del títol de Grau en Ciències de l'Activitat Física i de l'Esport per la Universitat de València - Estudi General al campus d'Ontinyent.  
  
Article 2. Inscripció en el registre i efectes  
S'informarà el Ministeri d'Educació, Cultura i Esport d'esta autorització perquè l'inscriga en el Registre d'Universitats, Centres i Títols (RUCT), d'acord amb el que disposa l'article 28 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
Article 3. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, el rector de la universitat, una vegada que el Govern haja aprovat el caràcter oficial del títol, ordenarà la publicació del pla d'estudis en el Boletín Oficial del Estado i en el Diari Oficial de la Comunitat Valenciana.  
  
Article 4. Renovació de l'acreditació del títol  
Abans del transcurs de sis anys, a comptar a partir de la data de la verificació inicial o des de l'última acreditació, els títols universitaris oficials de grau hauran de renovar l'acreditació en els termes establits en els articles 24, apartat 2, i 27 bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
Article 5. Expedició del títol  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
  
DISPOSICIONS ADDICIONALS  
  
Primera. Limitació del gasto  
La implantació i desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atesa amb els mitjans personals i materials de la Universitat de València - Estudi General.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del present decret.  
  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 20 de març de 2015  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET